Evergreen (Love Theme from A Star Is Born)

«Evergreen (Love Theme from A Star Is Born)» er filmlåten til musikalen En stjerne blir født (1976). Den ble komponert og spilt inn av artisten Barbra Streisand, mens sangteksten ble skrevet av Paul Williams. Sangen ble arrangert av Ian Freebairn-Smith. Den ble utgitt på filmalbumet til En stjerne blir født.

Streisand og Williams vant både en Golden Globe og en Oscar for beste sang. Streisand ble da den første kvinnen som vant en Oscar for å komponere en låt. De vant også en Grammy Award for årets beste sang, mens Streisand vant en pris for stemmearbeidet sitt.

Låten ble med på tributalbumet Diana, Princess of Wales - Tribute i 1997.

Referanser

Eksterne lenker 
 

Oscar-vinnere (sang)
Singler fra 1976
Sanger fra USA
Barbra Streisand-sanger
Sanger fra musikaler